Document ID: 31988R1595

Title and Content:
***** ΚΑΝΟΝΙΣΜΟΣ (ΕΟΚ) αριθ. 1595/88 ΤΗΣ ΕΠΙΤΡΟΠΗΣ της 8ης Ιουνίου 1988 για τροποποίηση του κανονισμού (ΕΟΚ) αριθ. 2185/87 όσον αφορά την απόδοση των επιστροφών κατά την εξαγωγή που εφαρμόζονται σε ορισμένα γεωργικά προϊόντα που εξάγονται με τη μορφή ορισμένων εμπορευμάτων που δεν υπάγονται στο παράρτημα ΙΙ της συνθήκης και την είσπραξη των εξισωτικών ποσών «προσχωρήσεως» Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1985 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 16 παράγραφος 6, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 1107/88 (4), και ιδίως το άρθρο 19 παράγραφος 7, Εκτιμώντας: ότι ο κανονισμός (ΕΟΚ) αριθ. 2185/87 της Επιτροπής (5) προβλέπει σε ορισμένες περιπτώσεις την απόδοση μιας επιστροφής που υπολογίζεται με βάση τις ποσότητες που καθορίζονται στο παράρτημα του εν λόγω κανονισμού· ότι για ορισμένα προϊόντα, η χρησιμοποίηση των ποσοτήτων αυτών μπορεί να έχει υπερβολική χρηματική επίπτωση και θα πρέπει συνεπώς να τροποποιηθεί το εν λόγω παράρτημα· ότι θα πρέπει να τροποποιηθεί το παράρτημα αυτό για να ληφθεί επίσης υπόψη η χρησιμοποίηση της νέας συνδυασμένης ονοματολογίας · ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχειρίσεως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 2185/87 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Ιουλίου 1988. Μετά από αίτηση του ενδιαφερομένου, που υποβάλλεται πριν από την 1η Οκτωβρίου 1988, εφαρμόζεται στα προϊόντα που τίθενται σε ελεύθερη κυκλοφορία από τις 24 Ιουλίου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Ιουνίου 1988.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2487
285
2443

EuroVoc IDs (Expanded): 2487
285
2443

Dataset Source: meu

Split: train